Pertti Mutanen

Pertti Mutanen, (s. 6. elokuuta 1947) on suomalainen elokuvaaja. Hän sai Jussi-palkinnon kuvauksestaan elokuvassa Valkoinen kääpiö (1986).

Mutanen on yksi merkittävimmistä vanhemman polven elokuvaajista. Hän on toiminut "hovikuvaajana" niin Jaakko Pyhälälle (Jon 1983, Ursula 1986, Armon aika 1998), Mikko Niskaselle (Mona ja palavan rakkauden aika 1983, Elämän vonkamies 1986, Nuoruuteni savotat 1988) kuin Claes Olssonillekin (En sparv i tranedans 1992, Akvaariorakkaus 1993, Ihanat naiset rannalla 1998, Onnen varjot 2005). Hän on tehnyt tiivistä yhteistyötä Timo Koivusalon kanssa ja kuvannut kaikki tämän elokuvat Sibelius-elokuvasta (2003) eteenpäin.

Mutanen on Suomen Elokuvaajien Yhdistyksen jäsen.

Lähteet

Kirjallisuutta
 Naukkarinen, Lasse: ”Kannattaa olla rohkea”, Esa Vuorisen ja Pertti Mutasen haastattelu. Filmihullu 4/1979.

Suomalaiset elokuvaajat
Jussi-palkinnon saajat
Vuonna 1947 syntyneet
Elävät henkilöt